FC Energija Choćebuz, postupnik do třećeje koparskeje ligi Němskeje, je přihoty na nowu sezonu zahajiła. Tydźenja dyrbjachu hrajerjo na test laktata a na medicinske přepytowanja. Na to započachu trenować. Sezona 2018/2019 započnje so wot 27. do 30. julija. Wot 23. decembra přizamknje so pjećtydźenska přestawka. Finalny hrajny dźeń budźe 18. meje, a po tym relegacija do druheje zwjazkoweje ligi. Wo relegaciji pak w Choćebuzu njerěča. Tam dźe jeničce wo to klasu dźeržeć, štož je hłowny zaměr FC Energije za přichodnu hrajnu dobu. Hrać budu łužiscy koparjo sobotu a njedźelu stajnje wot 14 hodź., pjatk a srjedź tydźenja wot 19 hodź.
Žadosćiwje wočakowany hrajny plan budźe hakle w běhu tydźenja wozjewjeny. Dokładny datum pak hišće znaty njeje. Zo by FCE derje přihotowana była, su zamołwići treningowe jednotki podlěšili. Zwjetša traje jedna tajka dwě hodźinje. Jeničku wotměnu tworja při tym testowe partije, kotrež maja trenarjam wažne dopóznaća wunjesć.
szl_Latn hrv_Latn